jkorsvik/nowiki_second_scrape_merged huggingface dataset:
Carl Bildt

Nils Daniel Carl Bildt (født 15. juli 1949 i Halmstad) er en svensk politiker og diplomat. Han var representant i Riksdagen fra 1979 til 2001, partileder for Moderaterna fra 1986 til 1999, Sveriges statsminister fra 1991 til 1994 samt utenriksminister fra 2006 til 2014.


== Liv og virke ==


=== Bakgrunn ===
Carl Bildt stammer fra en dansk-norsk-svensk adelsslekt. Han er etterkommer etter Norges rikskansler Jens Bjelke.


=== Politisk engasjement ===
Bildt studerte i Stockholm og ble i 1973 leder av studentforeningen til det konservative Moderata samlingspartiet. I perioden 1973–1976 var han partiets politiske sekretær, og fra 1976 til 1981 var han medlem av den borgerlige koalisjonsregjeringen, blant annet som statssekretær. 
I 1986 ble han valgt som partileder i Moderata samlingspartiet, og etter valget i 1991 dannet han en koalisjonsregjering med de tre andre borgerlige partiene. Denne regjeringen arbeidet for svensk EU-medlemskap, som ble en realitet i 1995. 
Etter valgnederlaget i 1994 ble Bildts regjering avløst av en sosialdemokratisk mindretallsregjering. Etter et nytt dårlig valg i 1998 gikk Bildt av som partileder. Siden da har han i hovedsak arbeidet med internasjonale oppgaver.
I 1995 overtok Bildt stillingen som det internasjonale samfunns Høye representant for Bosnia-Hercegovina, en post han hadde til 1997, og fra 1999 til 2001 var han FNs spesialobservatør for Balkan.


==== Wikileaks ====
I hemmelige amerikanske diplomatdokument fra Wikileaks i 2010 ble Carl Bildt beskrevet som «sta», «arrogant» og ble ansett å ha «begrenset politisk kompetanse». Bildt ble også beskrevet som en som tror han har mer makt og innflytelse enn det han egentlig har, en «medium size dog with big dog attitude».


=== Utmerkelser ===
Bildt ble i 1992 hedret med storkors av Den Kongelige Norske Fortjenstorden.


== Referanser ==


== Eksterne lenker ==
(sv) Offisielt nettsted 
(en) Carl Bildt – kategori av bilder, video eller lyd på Commons 
(en) Carl Bildt – galleri av bilder, video eller lyd på Commons 
(en) Carl Bildt på Internet Movie Database 
Carl Bildt på Twitter 
Carl Bildt på Facebook 
(sv) Carl Bildt hos Sveriges riksdag 
(sv) Bildts blogg  «Alla Dessa Dagar» (svensk)
Cizeta

Cizeta Automobili srl fra Modena i Italia var en bilprodusent startet sent på 80-tallet av Claudio Zampolli, en italiensk Ferrari-forhandler, og plateprodusenten Giorgio Moroder.  Firmaets eneste produkt var Cizeta-Moroder V16T med en teknisk avansert V16-motor.  Bilen var ganske lik Lamborghini Diablo av utseende.  Bare 8-11 biler ble bygget, før firmaet gikk konkurs tidlig på 90-tallet.
Bilmerket ble glemt før den ble inkludert i det populære bilspillet Gran Turismo 4 i 2005.
Cizeta Moroder V16T

V16-motor, tverrmontert midtmotor
64 ventiler (4 per sylinder), doble overliggende kamaksler
Volum 5 995 cm3
540 hestekrefter ved 8 000 rpm
5-trinns girkasse fra ZF
Vekt 1 700 kg
Chaigneau-Brasier

Chaigneau-Brasier var et fransk bilmerke brukt på biler fra Brasier solgt etter 1926.


== Referanser ==
Dacia (bil)

Dacia (uttales IPA: ˈdat͡ʃi.a) er et rumensk bilmerke som siden 1999 er eid av den franske bilprodusenten Renault. 
Firmaet, som het Uzina de Autoturisme Pitești (UAP) da det ble stiftet i 1966, produserte Dacia-biler ved fabrikken i Colibași (som per 2018 er en del av byen Mioveni), i nærheten av Pitești, som begynte å produsere biler i 1968. Fabrikken var en viderføring av «Vasile Tudose»-fabrikken, som ble stiftet i 1952, og som for det meste produserte bildeler for rumenske lastebiler som ble produsert i Brașov. De første Dacia-modellene, av typen Dacia 1100 (Renault 8 bygget under lisens), ble først produsert i august 1968. Til å begynne med, bestod produksjonen av å sette sammen og male karosseriet som ble laget i Frankrike, montere delene som ble tilsendt fra Frankrike og teste bilene før de forlot fabrikken. I de tre første årene produserte fabrikken 37 546 biler, som ble solgt for 55 000 lei. Dens maksimalhastighet var 132 km/time og den brukte 7 liter bensin/100km. Et begrenset antall (under 100 stykker) av modellen Dacia 1100S, som hadde to par lys og en kraftigere motor og som ble brukt som politibiler og i rally, ble også produsert.I 2004 hadde de modellene Logan og Solenza. Logan selges også under Renault-merket.
I tillegg til sedaner og stasjonsvogner bygget på Renault 12 ble det også produsert en pickup og en kombi.


== Referanser ==


== Eksterne lenker ==
(ro) Offisielt nettsted 
(en) Offisielt nettsted 
(ro) Offisielt nettsted 
(en) Dacia (cars) – kategori av bilder, video eller lyd på Commons
Asbjørn Lysgård

Asbjørn Lysgård (født 2. oktober 1975) er norsk offiser med obersts grad. Han har vært sjef for styrkeproduksjon i Heimevernet, adjutant for forsvarssjef Harald Sunde og offiser i Forsvarets Spesialkommando (FSK) (Special Operations Commando). Han har vært styreleder i Gunnar Sønstebys Minnefond, og er (per 2022) styreleder i veteranprosjektet «Et øyeblikk – En evighet», og styreleder i Veteranforeningen FSK.


== Militær karriere ==
Asbjørn Lysgård startet sin militære karriere i Telemark bataljon i 1995 med deployering til Bosnia, før han bestod opptaket til Spesialjeger i Forsvarets Spesialkommando (FSK). Lysgård var på til sammen fem deployeringer med FSK til Afghanistan som lagfører og senere troppsjef. I mellomtiden gikk han Krigsskolen ved Linderud. Etter en tid som stabsoffiser ved Forsvarsdepartementet tiltrådte han i 2011 som adjutant for Forsvarssjef Harald Sunde, en stilling han hadde til 2013. 
Lysgård tjenestegjorde deretter i ett år ved SOCOM i Tampa, Florida, før han gikk ett år på USMC war college i Quantico, Virginia. Tilbake i Norge var han i 2016-2020 tilsatt som hovedlærer i militær strategi og spesialoperasjoner ved Forsvarets Høgskole. Lysgård har blant annent publisert The Global SOF Enterprise in Support of Operation Inherent Resolve: Incorporating the Potential of SOF from Many Nations to Increase Global CapabilitiesHan ble så ansatt i Heimevernsstaben, der han i 2020 fikk stillingen som sjef for styrkeproduksjon i Heimevernet, med obersts grad.  
Lysgård var en av grunnleggerne av stiftelsen Gunnar Sønstebys Minnefond i 2013, sammen med blant andre Erling Lorentzen og Hans Herman Horn. Han var styrets leder frem til utgangen av 2021.Per mai 2022 er han styreleder i prosjektet «Et øyeblikk – En evighet», som arbeider for å ivareta historiene til norske veteraner fra operasjoner i inn- og utland. Lysgård har involvert seg i arbeidet for våre veteraner gjennom en rekke organisasjoner i inn- og utland. For sin innsats mottok han i 2020 Forsvarsmedaljen med laurbærgren.


== Dekorasjoner ==
Lysgård er tildelt følgende militære dekorasjoner:

1994: Hærens vernedyktighetsmedalje med tre stjerner
1999: NATO-medaljen for Kosovo
2005: Navy Presidential Unit Citation
2008: Forsvarets medalje for internasjonale operasjoner
2013: St. Olavsmedaljen med ekegren – for utvist mot og tapperhet under kamp i Afghanistan 2008
2020: Forsvarsmedaljen med laurbærgren – for sin innsats for veteraner fra det norske Forsvaret


== Referanser ==
Dakia

«Dacia» omdirigerer hit. For bilfabrikken, se Dacia (bilmerke). For andre betydninger, se Dacia (andre betydninger).
Dakia (latin Dacia) var et oldtidsrike (eller sammenslutning av dakiske stammer) nord for Donau. Området ble en romersk provins etter de dakiske krigene i 101-102 og 106-107 under keiser Trajan. Området som utgjorde romerske Dacia lå mellom Karpatene i nord, Donau i sør, Tisa i vest og Tyras i øst. Det svarer i all hovedsak til det moderne Romania og Moldova. Rikets hovedstad var Sarmisegetusa. 
Grekerne kjente dem som getai, mens romerne kalte dem daci (dakere) eller getae (getere). Skribenter i antikken setter alltid likhetstegn mellom getere og dakere. Dakerne hadde rik tilgang på jern og var et relativt velstående samfunn.
Dakiere (eller getere) var nordtrakiske stammer. De dakiske stammene var både fredfulle og hadde militære sammenstøt med andre nabostammer, slik som sarmatere, skytere, og keltere.

Dakerne er første gang omtalt i skriftene til antikkens grekere. Herodot skrev i sin Historie (fra ca. 440 f.Kr.): «Geterne er (...) de tapreste og mest rettskafne blant thrakerne.» Thukydides i sin bok om peloponneserkrigen, bok II (fra ca. 410 f.Kr.) skrev at «geterne grenser mot skyterne og er bevæpnet på samme vis, som bueskyttere til hest».


== Referanser ==


== Eksterne lenker ==
(en) Dacia – kategori av bilder, video eller lyd på Commons
(en) Maps of Dacia – kategori av bilder, video eller lyd på Commons

Sorin Olteanu's Thraco-Daco-Moesian Languages Project (SoLTDM) (kilder, synonymordbok, tekstkritikk, fonetikk og morfologi, substrat, historisk geografi m.m.)
Dacia – The historic region in East-Central Europe (includes Roman Castra)
Instrumentmaker

En instrumentmaker er en håndverker som lager måleinstrumenter, for eksempel til bruk for måling, medisinsk arbeid eller kompasser for båter. Faget er delt i to hovedområder, nautisk instrumentmaker og optroniker.
Kjente instrumentmakere inkluderer britene George Adams sr. og hans sønn George Adams jr. som var personlige instrumentmakere for Georg II av Storbritannia og også jobbet for Det britiske ostindiske kompani på 1700-tallet.  John Roach lagde instrumenter i USA på 1800-tallet, en periode hvor navigasjon og landmåling hadde stor betydning.


== Nautisk instrumentmaker ==
En nautisk instrumentmaker lager og reparerer mekaniske, mekanisk-elektriske og elektroniske instrumenter. Disse brukes innen for eksempel Sjøforsvaret, på forskningsinstitusjoner og for olje- og gassutvinning på havet.


=== Utdanning ===
I Norge i dag er utdannelsen til dette yrket innen utdanningsprogrammet design og håndverk. Utdannelsen starter med to år på skole og to år i lære ute i bedrift. Første skoleåret er Vg1 design og håndverk. Andre året er Vg2 ur- og instrumentmaker.
Både nautisk instrumentmaker- og optronikerfager er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Optroniker ==
Dette faget het tidligere optisk- og geodetisk instrumentmaker. Utøveren reparerer og produserer optiske og geodetiske instrumenter.
Optronikerfaget er et gammelt fag som omhandler lysets natur og måten det forplanter seg på. Vitenskapen fant i det 17. århundre lover og teorier som har blitt fundamentet for faget. Faget var også forgjenger til arbeid på brilleoptikk.


== Referanser ==


== Eksterne lenker ==
Design og håndverk – Nautisk instrumentmaker
Design og håndverk – Optroniker
Opplæringskontoret for søm og små verneverdige fag
Dacia (andre betydninger)

Dacia eller Dakia kan referere til:

Dacia eller Dakia – et rike i dagens Romania og Moldova, fra 106 til 271 en romersk provins
Dacia (bilmerke) – et rumensk bilmerke
Dacia – et middelalderlatinsk navn i Danmark
Dacia (Botoșani) – en landsby i fylket Botoşani i Romania
Dacia (Brașov) – en landsby i fylket Braşov i Romania
Dacia (Satu Mare) – en landsby i fylket Satu Mare i Romania
Húsavík

Denne artikkelen handler om den islandske byen Húsavík. Se også Húsavík (Færøyene) eller Husavik, Hordaland
Húsavík er en liten by nord på Island ved Skjálfandi. Den viktigste næringsveien på stedet er turisme og fiske, i tillegg til noe handelsvirksomhet og småindustri.
Det islandske fallosmuseet (Hið íslenzka reðasafn), som tidligere lå i Húsavík, ligger i dag i Reykjavík 


== Vennskapsbyer ==
Húsavík har en rekke vennskapsbyer:

 Karlskoga, Sverige
 Fredrikstad, Norge
 Riihimäki, Finland
 Aalborg, Danmark
 Qeqertarsuaq, Grønland
 Fuglafjørður, Færøerne
 Eastport, USA


== Eksterne lenker ==
Offisielt nettsted 
(en) Húsavík – kategori av bilder, video eller lyd på Commons  (engelsk/islandsk)
Rally Italia Sardinia

Rally Italia Sardinia er et WRC-løp som arrangeres på Sardinia.


== Vinnere siden 2000 ==
2006: Sébastien Loeb
2005: Sébastien Loeb
2004: Petter Solberg
2003: Sébastien Loeb
2002: Gilles Panizzi
2001: Gilles Panizzi
2000: Gilles Panizzi


== Eksterne lenker ==
(en) Offisielt nettsted 
(en) Rally d'Italia Sardegna – kategori av bilder, video eller lyd på Commons
Bjørnar Andersen

Bjørnar Andersen (født 1978) er en norsk hundekjører. Han har vunnet alle langdistanseløpene i Norge og kom på fjerdeplass første gang han stilte opp i Iditarod i 2005. I 2006 kom han på sjetteplass.
Andersen begynte å konkurrere i 1991. Han er nevø av Robert Sørlie, vinneren av Iditarod i 2003 og 2005. Sammen med Kjetil Backen utgjør Andersen og Sørlie «Team Norway».
Andersen arbeider som kjøletekniker og driver hundekjøring på fritiden. Han bor i skogstraktene sørøst for Oslo, nær Siggerud.


== Referanser ==


== Eksterne lenker ==
(en) Bjørnar Andersen – Iditarod Trail Sled Dog Race 
Team Norways hjemmeside (på engelsk)
Finnmarksløpets hjemmeside (norsk, engelsk eller tysk)
Hjemmesiden til Femund500 (engelsk eller norsk)
Iditarods hjemmeside (engelsk)
Unimog

Unimog er en serie terrenggående lastebiler fra tyske Mercedes-Benz.  Unimog brukes innenfor for eksempel forsvar, jordbruk, skogbruk og redningsvesen.


== Historie ==
Etter andre verdenskrig trengte det tyske jordbruket sårt mekanisering.  De første tegningene til Unimog (navnet er et sammendrag av Universelles Motor Gerät) ble tatt fram høsten 1945 av Albert Friedrich, tidligere sjef for flymotorutvikling hos Daimler-Benz.  1. januar 1946 startet produksjonen opp under navnet «Allzwecktraktor».  Storskalaproduksjon startet i 1948 hos det mekaniske firmaet Mssrs. Boehringer i Schwäbisch Gmünd.  I 1950 tok Daimler-Benz over Unimog-navnet, og senere også produksjonen.  Produksjonsanlegget i Gaggenau begynte produksjon i 1951, og i 1953 fikk kjøretøyene Mercedes-stjernen.
I 1955 kom Unimog S i produksjon, og holdt ut helt til 1980.  
I 1963 kom S406-serien, en litt større utgave.  I 1974 kom 425-serien, spesielt tilpasset jordbruk.
Fra 1985 ble hele Unimog-programmet fornyet i flere trinn.  Programmet ble delt opp i lette, middels og tunge kjøretøyer, i tillegg til den lille UX100, beregnet på kommunevesen og lignende.


== Teknisk ==

Unimog har portalaksler, noe som gjør at akslene og girkassen er montert høyt opp.  Dette gir god bakkeklaring under bilen.  Rammen er fleksibel, og lasteplanet er montert i et trepunktsfeste som lar det være stivt og uavhengig av hvordan rammen beveger seg under terrengkjøring.
Unimog fåes både med firehjulstrekk og sekshjulstrekk.


== Modellutvalg i 2005 ==
U300 (totalvekt 7 500 kg)
U400 (totalvekt 11 990 kg)
U500 (totalvekt 14 000 kg)
U3000 (totalvekt 7 500 kg)
U4000 (totalvekt 8 500 kg)
U5000 (totalvekt 12 500 kg)


== Se også ==
Traktor


== Litteratur ==
Rod Ward; Mercedes-Benz Part Three: Unimog and MB-Trac Auto Review nr. 149, Zeteo Publishing 2019 ISBN 978-1-85482-148-8


== Eksterne lenker ==
(es) Offisielt nettsted 
(en) Unimog vehicles – kategori av bilder, video eller lyd på Commons 
Offisiell hjemmeside for den norske importøren
Unimog-Museum Gaggenau (tysk)
Hobro kommune

Hobro kommune er en tidligere dansk kommune i tidligere Nordjyllands amt i Danmark, med drøye 15 000 innbyggere. Byen Hobro er en middelalderby med bakgrunn fra før 1300. 
Etter Kommunalreformen (2007) hører kommunen under den nye Mariagerfjord kommune i Region Nordjylland.


== Referanser ==
Cleveland Abbe

Cleveland Abbe (født 3. desember 1838 i byen New York, død 29. desember 1916 i Chevy Chase i Maryland) var en navngjeten amerikansk meteorolog og en ivrig talsmann for bruken av tidssoner. Mens han var ansatt som direktør ved Cincinnati-observatoriet – en stilling han fikk i 1868 – igangsatte han i 1869 den første daglige værmeldingen i USA. Gjennom dette arbeidet ble han den første sjefsmeteorologen i den amerikanske værvarslingstjensten.


== Bibliografi ==
Han var også genealog. I boken The Abbe-Abbey Genealogy berettet han om historien til sin foreldrefamilie. Den boken ble skrevet i samarbeid med Josephine Nichols. Andre bøker av Abbe er:

Annual Summary and Review of Progress in Meteorology (1873-88)
Treatise on Meteorological Apparatus and Methods (1887)
Preliminary Studies for Storm and Weather Predictions (1889)
The Mechanics of the Earth's Atmosphere (1891)
Physical Basis of Long Range Forecastings (1902)
Relations between Climates and Crops (1905)
Mechanics of the Earth's Atmosphere (3. samling, 1911)


== Referanser ==


== Eksterne lenker ==
Encyclopædia Britannica - Cleveland Abbe
National Academy of Sciences - Biographical Memoir - Cleveland Abbe
Løgstør kommune

Løgstør kommune er en tidligere dansk kommune i Nordjyllands amt. Siden regionreformen 2007 er kommunen en del av Vesthimmerlands kommune i Region Nordjylland. Ved sammenslåingen ble Løgstørs egen borgermester Jens Lauritzen valgt til ordfører i den nye kommunen.


== Borgermestre ==
Jens Lauritzen (V) 1998–2007
Leif Højbjerg (S) 1990–1998
Karl Laut (V) 1987–1990
Christian Mejdahl (V) 1974–1987
Henrik Worm Nielsen (V) 1970–1974


== Referanser ==
Løkken-Vrå kommune

Løkken-Vrå kommune var inntil 2007 en kommune på Vendsyssel i tidligere Nordjyllands amt i Danmark. Den lå sørvest for Hjørring, og er siden Kommunalreformen (2007)  en del av Hjørring kommune i Region Nordjylland.Tettstedet Løkken er et gammelt fiskeleie og idag en travel turistby, mens Vrå er en stasjonsby. Midt i kommunen ligger det middelalderlige Børglum kloster.


== Referanser ==
Nibe

Nibe er en by i Aalborg kommune i Region Nordjylland (tidligere Nordjyllands amt), ved sundet Limfjorden. I tiden 1970-2007 var byen administrasjonssenteret i Nibe kommune.

Nibe er et gammelt bosted med en sentral katedral fra 1400-tallet, Nibe Kirke. Inne i kirken er noen av Nordens flotteste freskomalerier, blant annet det eldste kjente freskomaleriet av Frans av Assisi nord for Alpene.
Byen oppstod på 1300-tallet, men sin egentlige betydning fikk den først på 1500-tallet, i takt med sildefiskets økende betydning. Nibe nevnes som kjøpstad i 1536. I 1551 befalte kong Christian 3 at det skulle bygges en salterbod, hvor de kongelige saltere kunne bo. De skulle kjøpe opp sild til slottene og marinens skip. I hele senmiddelalderen gikk byen opp og ned med det danske sildefisket. Nibe fikk et særlig sterkt oppsving gjennom sildefisket fra 1680-årene. I 1727 ga Kong Frederik 4 fulle kjøpstadsprivilegier til Nibe.
Nibe var fra 1899-1969 stasjonsby på Aars-Nibe-Svenstrup Jernbane, en linje under Aalborg Privatbaner. Byen er åsted for en musikkfestival, Nibe Festival, også kjent som Den lille fede.


== Referanser ==


== Litteratur ==
Nordjyllands Amt; Arkæologiens Nordjylland, Aalborg 2003.
Frode Kristensen; Det gamle Nibe : købstad gennem 275 år, 7. utg. , Nibe 2002


== Eksterne lenker ==
Offisielt nettsted 
(en) Nibe – kategori av bilder, video eller lyd på Commons
Saigon (elv)

Saigon er den største elven i den sørøstlige delen av Vietnam. Den har sitt navn etter det gamle navnet på Ho Chi Minh-byen, som inntil 1975 het Saigon. Elven har i århundrer vært en viktig handelsrute gjennom Vietnam.
Havnen i Ho Chi Minh-byen ble anlagt i 1862, og er tilgjengelig for store dyptgående skip. Dette er uvanlig for elvehavner i innlandet, og har ført til at byen er en av landets viktigste havnebyer.
Det internasjonale bilsportforbundet

Det internasjonale bilsportforbundet (Federation internationale de l'automobile; forkortet FIA) er styreorganet for flere store konkurranser i motorsport. Organisasjonen ble grunnlagt i 1904 og har 245 nasjonale medlemsorganisasjoner i 146 land. De norske medlemmene er Norges Automobil-Forbund (NAF) og Kongelig Norsk Automobilklub (KNA).
Hovedkvarteret ligger på Place de la Concorde i Paris, og et annet viktig kontor ligger i Genève. President for FIA er franskmannen Jean Todt.


== Arrangementer ==
I tillegg til en rekke regionale mesterskap, regulerer FIA følgende motorsportsarrangementer:


=== Verdensmesterskap ===
Verdensmesterskapet i Formel 1
Verdensmesterskapet i go-kart
Verdensmesterskapet i rally (WRC)
Verdensmesterskapet i utholdenhetskjøring (WEC)
Verdensmesterskapet i rallycross (World RX)
Verdensmesterskapet i Formel E


=== Andre mesterskap ===
Verdenscupen i standardbilkjøring (WTCR)


=== Tidligere mesterskap ===
Verdensmesterskapet for bilkonstruktører
Verdensmesterskapet i sportsvognkjøring
Verdensmesterskapet i standardbilkjøring (WTCC)
Det internasjonale mesterskapet i Formel 3000


== Referanser ==


== Eksterne lenker ==
(es) Offisielt nettsted 
(en) Fédération Internationale de l'Automobile – kategori av bilder, video eller lyd på Commons
Nørager kommune

Nørager kommune er en tidligere dansk kommune i Nordjyllands amt, som etter regionreformen i 2007 tilhører den nydannede Rebild kommune i Region Nordjylland. Unntaket er ejerlavet Hannerup som ikke ble tatt med i den nye kommunen, men gikk inn i Mariagerfjord kommune.


== Referanser ==
Chinatown

for den amerikanske filmen fra 1974, se Chinatown (film)Chinatown er en engelsk betegnelse på et område i en by utenfor Kina, særlig havnebyer, hvor kinesere har samlet seg og utgjør en betydelig del av befolkningen. Dette er gjerne svært synlig i utvalget av butikker og restauranter, og det er ikke uvanlig med gateskilt med kinesisk skrift, kinesiske dekorasjoner i gatene og andre særegenheter.


== Kjente chinatowns ==
Chinatown, London, England
Chinatown, New York, USA
Chinatown, San Francisco, Amerikas forente stater
Chinatown, Washington, D.C., Amerikas forente stater
Chinatown, Vancouver, Canada
Cholon i Ho Chi Minh-byen, Vietnam
Miika Koppinen

Miika Johannes Koppinen (født 5. juli 1978) er en finsk fotballspiller. Han spilte for Tromsø.
Koppinen kom gratis fra Rosenborg før 2008-sesongen, og spilte fast sammen med makker Fredrik Björck.
Koppinen kom til kjente omgivelser ettersom han spilte for Tromsø i en årrekke før Rosenborg kjøpte ham i 2005.
Han har flere ganger vært med i den finske landslagstroppen.  


== Referanser ==


== Eksterne lenker ==
(en) Miika Koppinen – kategori av bilder, video eller lyd på Commons 
(en) Miika Koppinen på Internet Movie Database 
(en) Miika Koppinen – FIFA 
(en) Miika Koppinen – UEFA 
(en) Miika Koppinen – Transfermarkt 
(en) Miika Koppinen – national-football-teams.com 
(en) Miika Koppinen – WorldFootball.net 
(en) Miika Koppinen – Soccerway 
(en) Miika Koppinen – EU-Football.info 
(en) Miika Koppinen – FBref 
(es) Miika Koppinen – as.com
Pandrup kommune

Pandrup kommune var inntil 1. januar 2007 en egen kommune på nordvestkysten av Jylland i Nordjyllands amt i Danmark. Kommunens hovedinntektskilder var turisme, landbruk og elektronikk.
Under Kommunalreformen (2007) ble kommunen slått sammen med Aabybro kommune, Brovst kommune og Fjerritslev kommune til Jammerbugt kommune. Denne kommunen har et areal på 863 km² og 38 864 (2005) innbyggere. Den nye kommunen faller under den nye regionen kalt Region Nordjylland.
Kommunens sentrale by og kommunesenter var Pandrup. Andre byer og landsbyer i kommunen var Blokhus, Hune, Saltum, Kås, Vester Hermitslev, Ingstrup, Moseby og Jetsmark.
Nabokommuner med landforbindelse er på østsiden Brønderslev, Brovst i sørvest, Aabybro i sør og Løkken-Vrå i nordøst. I vest har Pandrup kommune Jammerbugt, og bak den Skagerrak, der grensen mellom Danmark og Norge ligger.


== Se også ==
Jetsmark kirke


== Eksterne lenker ==
Den gamle kommunens eget nettsted
Jammerbugt kommunes nettsted
Kommunalstatistikk: NetBorger Kommunefakta fra KMD alias Kommunedata
Kommunesammenslåinger og naboer: Eniros kart over de nye kommunene
Sejlflod kommune

Sejlflod kommune er en tidligere kommune i Nordjyllands amt i Danmark, opprettet ved Kommunalreformen i 1970. 
I forbindelse med kommunalreformen i 2007 ble Sejlflod, Hals kommune og Nibe kommune slått sammen med Aalborg kommune i nye Region Nordjylland.


== Referanser ==
Graham Martin

Graham Martin (født 1912, død 1990) var en amerikansk diplomat som etterfulgte Ellsworth Bunker som amerikansk ambassadør i Sør-Vietnam i 1973. Han ble evakuert med helikopter fra Saigon da kommunistiske styrket erobret byen i april 1975.
Martin var en svoren anti-kommunist, men undervurderte situasjonen i Sør-Vietnam kraftig – til det punkt at han høsten 1975, når de fleste var overbevist om at den ville falle, likevel fortsatte å tro at Saigon og Mekong-deltaet kunne forsvares.